[{"text_idx": "#000001", "text": "Fe ddywed cyfarwyddwr BT yng Nghymru na ddylid diystyru cwota\u0302u i'r nifer o ferched ar fyrddau rheoli cwmni\u0308au."}, {"text_idx": "#000002", "text": "Ond ychwanegodd Ann Beynon ei bod yn credu bod mesurau eraill yr un mor bwysig, a bod angen cefnogaeth i ferched i ddatblygu'u gyrfaoedd."}, {"text_idx": "#000003", "text": "Roedd Ms Beynon yn siarad gyda BBC Cymru wrth iddi adael ei swydd gyda BT wedi 17 o flynyddoedd."}, {"text_idx": "#000005", "text": "Yn o\u0302l y ffigyrau diweddaraf, mae bron 24% o swyddi ar fyrddau prif gwmni\u0308au Prydain wedi eu llenwi gan ferched - cynnydd o 12.5% yn 2011."}, {"text_idx": "#000006", "text": "Mae'r Undeb Ewropeaidd wedi bod yn ceisio cyflwyno deddfwriaeth i orfodi cwmni\u0308au i gael o leia' 40% o'u byrddau yn ferched."}, {"text_idx": "#000007", "text": "Dywedodd Ann Beynon, sydd hefyd yn Gomisiynydd Cydraddoldeb Cymru: \"Mae 'nenfwd gwydr' yna yn bendant, ac felly mae'n rhaid i bob dynes - a bob dyn ddudwn i - gefnogi merched i ddatblygu'u gyrfaoedd."}, {"text_idx": "#000008", "text": "\"Pan mae pob dynes yn cyrraedd oedran magu teulu, nhw sy'n gorfod cario'r baich ac mae hynny'n effeithio ar eu gallu nhw i ddatblygu'u gyrfa, ac ar faint o gyflog maen nhw'n ennill.\""}, {"text_idx": "#000011", "text": "Pan gyhoeddodd Ms Beynon y byddai'n gadael BT yn gynharach eleni, fe ddaeth sibrydion y gallai sefyll yn etholiad y Cynulliad y flwyddyn nesaf."}, {"text_idx": "#000012", "text": "Ond yn ei chyfweliad gyda BBC Cymru, fe wadodd hynny gan ddweud:"}, {"text_idx": "#000015", "text": "Cynrychiolaeth 50/50 erbyn 2020?Cyhoeddwyd15 Gorffennaf 2014Llai o ferched mewn swyddi dylanwadolCyhoeddwyd4 Mawrth 2014"}, {"text_idx": "#000029", "text": "Ateb y Galw: Efa Lois"}]